Tadyant tebda segmi isel Anir yal iḍ i ṣṣut n yiwet n teqcict tessawal-as-d s yisem-is teqqar-as-d Ay Anir Ay Anir ffeɣ-d ɣer uzniq la k-ttrajuɣ. maca mi ara d-yekkar deg tlemmast n yiḍ ur yettwali ḥed deg texxamt ala waḥdes i yella. Akken tteeddayen wussan, akka i as-tḍerru yal iḍ, yuɣal-as waya d ugur ameqqran deg tudert-is, ula d tafekka-is tuɣal tenqeṣ, tahzel. Yiwen wass mi d-yuɣal s axxam, iwala yiwet n teqcict teqqim ɣef tseddarin yessalayen ɣer tewwurt n uxxam-nsen, udem-is ur d yettban ara, ilua-tt, ur as-d-terri ara awal. Yekcem s axxam yesteqsa yemma-s d anta-tt maca ur teẓri ara, teffaɣ ad tẓer ma yella ḥed di beṛṛa tufa ulac. Annect-a i as-yernan i yemma-s aqellaq. Azekka-nni akken daɣen, ma d wayeḍ yufa-d yemma-s teqqim deg umnar n tewwurt ɣef yidis n teqcict-nni, mi d-yewweḍ ɣer-sen tekker teqcict-nni truḥ. Yesteqsa yemma-s, tenna-as belli iman-is i teqqim, ur yelli ḥed yid-s. Anir simmal yettzad-as lḥal, yewweḍ yettefeɣ deg yiḍ ɣer uzniq mbla ma yuki, tefekka-is tleḥḥu maca allaɣ-is yeṭṭes. Aṭas n yimezdaɣ n taddart i t-id-yettmagaren deg yiḍ ttlain-t maca netta ur asenyettara ara awal. Awal yuɣ akk at taddart yemma-s tebda tettenṭaray deg wayen i yettaɣen mmi-s, d aya i yeǧǧan Tafat ad d-tas ad tezdeɣ yid-sen acku yemma-s yezdeɣ-itt lweswas, tenwa-t 17